open-index/open-wikipedia-markdown huggingface dataset:
Schmied vo Kochel

Da **Schmied vo Kochel**, aa **Balthasar Riesenberger** oda **Balthasar Mayer**, is a boarischa Voikshejd. Ea is woahrscheinlich koa echte Person sondan a Sogngstoit, oba des is ned sicha. De Legendn iaba den Schmied von Kochel spuin jednfois im 17. und 18. Jahrhundert Ea soi bei da zwoatn Weaner Tiaknbelogerung und ois Anfiahra beim boarischen Bauernaufstand gegn de Habsburger (1705) woahre Hejdntotn voibrocht hom.

## Literatua

* Max Fuchs: *Der Schmied von Kochel. Historische Erzählung aus der Zeit des Kurfürsten Max Emanuel.* (Sep.-Abdr. aus'm Münchener Fremdenblatt.), 1883
* Johann Nepomuk Sepp: *Der Schmied von Kochel.* Bühnenstücke in 5 Akten, 1898
* Johann Nepomuk Sepp: *Schmiedbalthes. Balthasar Maier im Türkenkriege und der Held in der Sendlinger Bauernschlacht.* Gelegentlich der Errichtung seines Monumentes, 1900
* Josef Ruederer: *Der Schmied von Kochel.* Tragödie in 4 Akten, 1911
* Ludwig Seidl: *Der Schmied von Kochel.* Volksschauspiel in vier Akten, uma 1924
* Hans Schöfmann: *Die Schmied von Kochel-Spiele.* in: Kochel 739–1989, 1989
* Johann Nepomuk Sepp: *Der Schmied von Kochel, ein Held aus dem Volke.* in: Kochel 739–1989, 1989
* Werner Kapfhammer: *[[Lieber bayerisch sterb'n als kaiserlich verderb'n]]. Die Schmied von Kochel-Spiele.* in: Charivari, 1989
* Andreas Geyer: *Der „Schmied von Kochel“ und die Sendlinger Mordweihnacht 1705.* in: Schulfunk, Schulfernsehen, 1998
* Liesel Brunner: *Der Schmied von Kochel oder die Sendlinger Mordweihnacht.* Historienspiel in 10 Bildern, 2003
* Josef Kirchmeier: *Lieber bayerisch sterben als kaiserlich verderben auf den Spuren von Franz Marc und dem Schmied von Kochel.* in: Weiß-Blaue Rundschau, 2005

## Im Netz

* Willibald Schmidt: Da Schmied von Kochel
Grédn

A **Gredn** is des Wegal rund um a Haisl, des diarekt an da Hauswaund entlaung ged und nu untam Dochfiaschbrung is und wo ma desweng a wauns rengd ned nos wiad. De Gredn woa moastns umara an Meta broad und entweda gschodat oda aus gschdaumpftn Loam.

Des Woat "*Gredn*" is feminin und kimd uaschbringli aus'n Lodainischn, wos *gradus* ghoassn hod (Grad, Schdufn, Schrid). Iwas mitlhochdeitsche *greede* is daun des heitige Dialektwoat draus woan, wos mid'n hochdeitschn Woat Grad fawaunt is, zan Baischbü an schmoin Grad auf an Beag.

A so a Gredn hod ned blos a jeds Bauanhaus ghobt sondan a a Schdodl und a exdriga Schdoi und aundane Wiatschoftbautn.

A Hoizgredn is a Gredn aus Hoizbredl, de a weng hecha ligt ois wia da Bon. Des hods bsondas doat gem, wos oft grengt hod und da Bon s'Wossa ned so schnö aufnema kina hod, damid ma ned oiwai im Gadsch gee muas.

Schdodgredn (*Stadtgred'n*) haum de Leit fum Laund fria s'Trotoa in da Schdod gnend, oiso des wos heit *Gehsteig* hoast.

## Im Netz
*Frailiachtmuseum Stubing bai Graz: Gred'n

## Beleg
*Wolfgang Stöckl: *Die Mundart zwischen Hausruck und Mondsee*, Wörterbuch mit 31.000 Stichwörtern - Grunddialekt und Berufssprache, Edition Sommerfrische, 2008, 687 S., ISBN 978-3-902415-12-7
Schdum

D**'Schdum** oda **Stubn** is des wichdigste Zimma fu am Bauanhof, wos glaichzeitig d'Kuchi und s'Wohnzimma is. Des Woat kimd fum ohb. *stuba*, wos so fü wia Bodhaus oda hoazboare Kaumma hoast und wos daun schbeda im Middlhochdeitschn zu *stube* woan is und im Boarischn zu *Stubn/Stubm/Schdum*, je noch Schreibwais, und wiakli woa de Schdum in am Bauanhof fria oft s'oanzige Zimma des ghoazt woan is. S'Hoiz woa knop und Koin woan daia und desweng hod ma gschboad und blos oa Kaumma ghoazt und so hod si im Winta a ois in dem oam Zimma ogschbüd. Doat han ole bainaund ghukt und haum kocht, gschnizt, Haundoawad gmocht, gessn und drunga oda a musiziad und gsunga.

## Literatua

* Konrad Bedal: *Wohnen wie zu Dürers Zeiten. Stuben und Wohnräume im süddeutschen, insbesondere fränkischen Bürgerhaus des späten Mittelalters.* In: Das Dürer-Haus. Neue Ergebnisse der Forschung. Nürnberg 2007, S. 27–60.
* Konrad Bedal: *Wohnkultur und Wunderglaube. Zu den Darstellungen von Stube und Kammer auf den Dettelbacher Mirakelbildern*. In: Recht und Religion im Alltagsleben. - (2005), S. 329–342.
Waifåita

**Waifoita** (a *Faifoita*, *Pfaifolter*, *Zwifoita*, *Dog-* oda *Nochtfoita* und *Summafogi* gnennt, auf Hochdeitsch: **Schmetterling**, Lodainisch: *Lepidoptera*) han a Insektnoat des auf da gaunzn Wöd aussa in da Antarktis gibt und de mid iwa 180.000 Untaoatn, de wo zu 127 Familien und 46 Üwafamilien zaumgfosst wean, noch de Kefa de oatnreichsde Insektnoadnung han. Es wean oiwai nu a jeds Joa umara 700 neiche Oatn dazua gfundn. In Mitlairopa gibts umara 4.000 faschidane Waifoita-Oatn.

## Etimologi fum Woat

Des uaschbringliche Woat in de boarischn Dialekt fia de Schmetaling woa Waifoita, Pfaifoita oda Faifoita. Des kimd fum oidhochdeitschn „*fifaltra*“ (oidenglisch: „*fifealde*“), wos so fü wia flatan oda Flatara hoast und is a mid'n italienischn Woat „*farfalle*“ fawaunt, so wia doatn a de Schmetalingsnudln hoassn. A aundas Dialektwoat dafia woa Summafögi, wai mas am mearan im Summa zan seng griagt hod. De Woatkreazion is a analog zu de Beefögi, oiso de Bienen. Ois wos in da Luft umadum fliagt hod ma im Dialekt fria Fögi gnend.

S'Woat Schmetaling is in Bayern und Estareich eascht so ums 18tn Joahundat aufkema und kimd uaschbringli aus'n Slawischn. Genau so wia de Englenda heit „*butterfly*“ song, oiso Budafliang, haum de Tschechn, de Sorbn und de Boin de Waifoita a gnend und Buda hoast auf Slawisch 'smetana*. A in maunche deitsche Dialekt, de fü Kondakt zan Slawischn ghobt haum, hod daun da Buda „*Schmand*“ oda „*Schmetten*“ ghoassn. Und aso is a des Woat „*Schmetterling*“ iwa Schlesien und Ostdeitschlaund ins Hochdeitsche kema. Nochdem si de neiche hochdeitsche Schriftschbroch im 19tn Joahundat a in Bayern und Estareich oiwai meara ausbroat hod, san de oidn Dialektweata oiwai meara faschwundn, so dasss heit fost koana mea kend und a in da modeanen Umgaungsschbroch sogt ma heit fost oiwai „*Schmetterling*“, hoid grod a weng dialektmassi gsogt.

Des Woat *Nachtfoita* wead aa heid no im Boarischn füa divease nachaktive Artn wia [[Motten|Mottn]] und [[Schwärmer|Schwärma]] haifiga vawendt. Ois Voabuid füa de Foita (z.&nbsp;B. da Zidronafoita) nennan vui im Owaboarischn de dogaktivn Foita nacha *Dogfoita'', oda nua Foita.

## Im Netz
Boahaus

A **Boahaus** (a *Karner* oda *Garner* gnend, auf Lodainisch: *Ossarium*, Hochdeitsch: *Beinhaus*) is a Bau oda a oanzöne Kaumma wo de Boana fu gschdoabane Leit glogat wean. Boahaisa han oft doat aigricht woan, wo auf am Fridhof koa Bloz mea woa, das nu wea neicha begrom wean kunt und wo a koa Bloz woa, das ma in Fridhof gressa mocht, zan Baischbü in Hoischdod. De Bezaichnung Karner fawent ma blos in Estareich und Bayern, owa sowoi im Dialekt wia a im doating Hochdeitsch.
SeaMonkey

Da **SeaMonkey** is a freie Programmsammlung, de aus am Browser, E-Mailprogramm, Chat und weidane Sochan bstäd. As Programm is aus da Mozilla Suite entstandn.

De Weidaentwicklung vo da Mozilla Suite is 2005/2006 eingschdejd worn, wei de Mozilla Foundation si ganz af Firefox und Thunderbird konzentriat hod. A poar Entwickla aus da Mozilla Gruppn hom si owa zsammtan und SeaMonkey ois Nochfoiga vo da Mozilla Suite entwicklt. An Seamonkey gibts aa ois portable Version.

## Komponentn

Datei:SeaMonkey_2.0.3,_Composer.jpg|SeaMonkey 2.0.3 Composer
Datei:SeaMonkey_Adressbuch.jpg|SeaMonkey 1.1 Adressbuach
Datei:Chatzilla es.png|SeaMonkey IRC-Client Chatzilla
Datei:SeaMonkey-20RC2-3.png|SeaMonkey 2.0 Add-Ons-Manager
Datei:SeaMonkey_2.0.3,_Kalender_Add-On_Lightning_1.0.b1.jpg|SeaMonkey 2.0.3 mit Kalenda-Add-On Lightning

* Navigator: Webbrowser (Netzgugga)
* MailNews: Mailprogramm (E-Postprogramm)
* Composer: Webeditor (Netzeditor) - WYSIWYG-HTML-Editor
* Adressbuach
* IRC-Client *Chatzilla*: Chatprogramm (Netzplaudara)
* Werkzeig fia Webentwickla: JavaScript-Debugger *Venkman*, *DOM Inspector*

## Im Netz

* Seamonkey Hoamseitn in englisch 
* SeaMonkey Hoamseitn in deitsch
* SeaMonkey-Eaweitarunga
Hõazlbéng

A **Hoazlbeng** (a *Hoanzlbank*) is a hüzane Weakbaunk wias fria a jeda Dischla und Zimamau ghobt hod. Des bsondane drau is das ma da ridlings da Lengst drauf sizt und mid am aiganem Fuasmechanismus des Drum, an dem ma grod oawat, aizwika und fixian kau. Es is oiso so wos wia da Foagenga fum Schraubschdog, wia man heit kend.

So a Hoazlbeng bschded aus ana grod Sizbeng, de a glaichzeitig Oawadsflechn is. In deara Beng is a Schliz in dem a Höwaschdaung schwingt, den ma Schdeazn nend. Om auf is da Hoazlkobf, dea oft recht schwa is und aus an hoatn Hoiz sei muas und mid dem ma s'Weakschdiki fest mocha kau. Unt an deara Schdeazn is a Dridbredl, wo ma in Hoazlkobf mim Fuas auf und zoa mocha kau. Duach de Höwiwiakung und wai ma im Fuas a meara Kroft hod, funkzioniad des a recht guad.

Da Naum fia de Weakbeng kimd fu dem das ma mid dem Mechanismus ole zwoa Hend frai hod zan oawatn und ma so quasi an Hoazlmau hod, dea oan hüft. Bsondas schee gmochte Hoazlbeng haum desweng a an Klemkobf ghobt, dea wiar da Kobf fu am Mensch ausgschaud hod. Des Weakzaig woa bis ins 20de Joahundat aini in jeda Weakschdod zan findn, fu Fasslbinda, bis Dochdeka und Schindlmocha, bis zan Wonga, Dischla und Zimamau. Iwaroi wo mid Hoiz goawat hod, woa so a Hoazlbeng recht praktisch. Eascht nochdem oiwai meara aus Metoi gmocht woan is oda iwahaupt duach industriele Produkte easezt woan is, han de Hoazlbeng aus da Weakschdod faschwundn und heit siagt mas hegsdns nu wo in am Museum oda ois rutikale Dekoarazion.

Hoazlkobf oda Hoazlschedl hod ma fria a ois Schimbfwoat fawent, fia oan dea a weng bled oda begrifschduzig woa. Haid kent des owa a unta de Leit wo Dialekt ren fost neamt mea.

## Im Netz

*Frailiachtmuseum Stubing bai Graz: Hoanzlbank
*Ostarrichi.org: Hoanzlbank - Heinzelbank

## Beleg
*Wolfgang Stöckl: *Die Mundart zwischen Hausruck und Mondsee*, Wörterbuch mit 31.000 Stichwörtern - Grunddialekt und Berufssprache, Edition Sommerfrische, 2008, 687 S., ISBN 978-3-902415-12-7
Bedashausn

**Bedashausn** (amtli: **Petershausen**) is Gmoa im obaboarischn Landkroas Dachau. Zur Gmoa ghearn Bedashausn, Koiboch, Weissling, Asboch, Göppertshausn, Speckhof, Freymann, Oberhausn, Höckhof, Linderbauer, Piflitz, Wosnbaua, Obamarboch, Mittamarboch, Glonnbeacha, Muidoaf, Beaghanerl, Soian und Ziaglbeag.

### Log

Bedashausn ligt ummara 36&nbsp;km neadle vo Minga. Zehn km sans zua Autobohofoht Allershausen und fimfe zua B . De Gmoa hod an supa S-Boh-Oschluss, wo olle zwanzg oda viazg Minutn a Zug foht. Da Bohhof ligt auf da Streckn vo Minga noch Niamberg, oisa mocht da Express do an Hoit und da Regionoiexpress vo und noch Inglstod aa. Mid da S-Boh brauchz zum Haptbohhof Minga grod amoi 38 Minutn, mid da Regionoiboh kos aa schnoia gäh, je noch Vabindung zwischen 15 und 20 Minutn.

## Im Netz

* Webseitn vo da Gmoa Bedashausn
* 
* 
* Kirchen und Kapellen im Gemeindegebiet Petershausen – (Hans Schertl)
Gestaltung (Photographie)

Scho imma frong se Leid, de Buidl machan, wos a scheens Buidl ausmacht. De Grundlong fia de Gstoitung vo Photos kemma natirle zum Teil aus da Moiarei. Intressant is, daß bis auf a boa regionale Vorliabn se olle Leid auf da Wejd recht einig han, ob a Buidl schee oda schiarch is. Grod da Goidne Schnidd werd in dem Zsammhang ois a Art Naturgsetz gseng, dem sei harmonischa Scheeheit se koana entziang ko.

De wichtigstn Gstaltungsregeln in da Photographie han:

## Aufteilung vom Buidl
* nach'm Goidna Schnidd
* nach da Drittl-Regl
* Aufteilung in an Voadagrund, as Motiv und an Hintagrund

## Fiarahebn vo de wichtign Buidlinhoid
Ma ko de wichtign Buidlinhoid duach an Untaschied
* in da Schärfn
* in da Foarb
* in da Helligkeit
* in da Struktua
hervorhem

## D'Woi vom Motiv
* is des Motiv iabahapts intressant
* ned zvui vaschiedne Motive auf oam Buidl
* zua am Motiv bracht ma imma an passndn Vorder- bzw. Hintergrund

S'gibt a de Iabalegung, daß a Buidl bsundas spannend is, wenns a Mischung aus wos Bekanntn und wos Unbekanntn oda Überraschndn is. Wenn ma a Buidl oschaugt, wo ma des wos ma sigt iabahapts ned eiordnen ko, is des recht schnej langweilig, genauso wia wos zu Gwöhnlichs.

## Regln grod mid Fleiß brecha
De Regln han aba a dafia do, daß mas bewußt bricht. Des hod a wos mit dem Reiz vo wos ungwohntn zum doa. Wei vui Photographn hoidn se ja an de Regeln, dadurch wern soiche Gstaltungsmerkmale zu wos Gwohntem in Photos. Und so natirle in gewisser Weise zu wos langweiligm.

A groad bei de geometrischn Regeln fias Aufteiln vo am Buidl gehds ned drum des bis auf d'letzte Kommastell gnau eizhoidn.

## Photographische Tricks
* Darstellung vo Bewegung durch de Woi vo da Belichtungszeit, do kenna Bewegunga eigfrorn wern, oda a iaba Bewegungsunschärfn dorgstellt wern
* Verfremdung durch foische Farbn
* Abstraktion durch Schwarz-Weiß-Photographie

## Beispui

Bei dem Beispui is duach de Vateilung vo da Schärfn glei klar, wer as Hauptmotiv is, und das de andan nua ois Hintergrund diena. S'Hauptmotiv fuid as linke Drittl aus, des warad de Drittl-Regel. Leid, de am Rand vo am Buidl han soidadn normalaweis imma zua Mittn hi schaung, und ned ausm Buidl ausse. S'Gsicht is grob an am Punkt, den ma am Goidnen Schnitt zuordnen kunnt. Ois Fehla bei dem Buidl kunnt ma oseng, das da Obakörpa vo dem Madl hella is ois as Gsicht und domid fum Gsicht obglenkt werd.
Hõagoachtnbéng

**Hoagoachtnbeng** (a "*Hoagartnbank*", hochdeitsch: Heimgartenbank) hod ma fria de Beng foa am Haus gnend, de diarekt an da Hauswaund im Pregoatn gschdaundn is und fu wo ma schee auf d'Schdross oda zu de Nochban gseng hod. Fria, wias nu ned so fü Autos gem hod wia heit, han do im Suma d'Hauslaid auf da Beng gsessn und haum de foabaigehadn Leit griasst und mid eana gradscht. D'Nochban und de Hausfreind han foabai kema und haum si dazua gsizt und ma is in da Sun gsessn und hod si dazöd woss neichs gibt. Domois hods a nu koan Feanseha gem und waun d'Oawad fum Dog dau woa, woa des oane fu de beliabtan Fraizeidbschefdigungen fu de Leit domois. Aus dem Grund is a d'Hoagoachtnbeng oiwai auf deara Sait fum Haus gschdaund wo d'Nochmitogssun woa.

## Weata de damid zaumhenga

### hoagarchtln
Aunalog zu da Hoagoachtnbeng hods des Woat "hoagarchtln" oda "hoagartln" gem, wos so fü hoast wia das ma d'Nochban hoam suacht und si bai eana a weng auf d'Beng dazua hukt und radscht und Gschichtln dazöd. A aundas Dialektwoat dafia is "pregartln", wos fu Pregoatn, oiso Foagoatn, kimd und genau des söwa moand.

### Hoagoachtnbua
A Hoagoachtnbua oda a Hoagoachtndiandl woan soichane Kinda, de wos oiwai bain Nochban auf Bsuach und södn dahoam baim Haisl fu de aiganen Leit woan.

### Hoagoachtnbrachta
A Hoagoachtnbrachta woa oana de wo bai da Nochmiddogszaumsizarai fu da Nochbaschoft oiwai recht wüde Gschichtn fazöd hod oda recht augem hod. Brachtn is des oide Dialektwoat fia hochdeitsch "prahlen" und den gaunzn Begrif kintad ma heit mid "Klatschtante" iwasezn.

### Hoagoachtnhaus
S'Hoagoachtnhaus woa des Haisl oda dea Bauanhof wo de Leit fu da Nochbaschoft am liawan zaumkema san, entweda wai de doating Haisllaid bsondas gostfreindli woan und a wos zan dringa und a Jausn heagschdöd haum, oda oafoch wais doat am lustigan woa und oiwai a guada Schme grend is.

## Beleg
*Wolfgang Stöckl: *Die Mundart zwischen Hausruck und Mondsee*, Wörterbuch mit 31.000 Stichwörtern - Grunddialekt und Berufssprache, Edition Sommerfrische, 2008, 687 S., ISBN 978-3-902415-12-7
Breissn (Begriffsklearung)

**Breissn, Preißn** (dt. *Preußen*)*' stähd fia:

* [[Breiss]], a Schimpfwort 
* [[Kinereich Breissn]], an friachan Stoot in [[Middleiropa]]
* as Voik von dena Prussn (aa *Oidpreissn*)
* a historische Landschoft
* a Provinz vo dem Stoot
* as Herzogdum Breissn
* an Tei vum friachan Kenigreich Poin
* an [[Boarische Schbråchinsln|Zimbrischn]] hoassn de Deitschn *dar Prussien*, aa de Boarn (*dar Teutze* handd d Estareicha, und *dar Tiroler'' hand de Siddirioa)
Kinereich Breissn

As **Kinereich Breissn** wor urspringlich uma des Gebiet vum spädan Ostbreissn (Ostpreußen). Erscht wia d Hohenzollern Kine vu Breissn won hand, hod ma d Bezeichnung af den ganzn Stoot Brandnbuag agwendt. Am 19. Jh. wor Breissn as gresste deitsche Kinereich und da gresste deitsche Bundesstoot.

De historische Landschoft vo Breissn hod ma noch dena Prußen gnennt. De Prußen worn boidische Ureiwohna.

## Bvejkarung und Flächn

De Entwicklung vo da Bevejkarungszoi und da Flächn vom Kinereich Breissn zwischn 1701 und 1939 zoagt a stoag steigade Tendenz:

Da Afstieg vo da Bevejkarungszoi am 17. und 18. Joahundat is a de Gebietsgwinne und a da Peuplierungsbolidik gleng. Duach de Bestimmunga vom Frieden vo Tilsit anno 1807 is Breissn gscheid zammgschrumpft, hod oba duachn Wiener Kongress 1815 sei friarane Gress fost genau aso zruck griagt wias gwen is. De nochad weida asteigade Bevejkarungszoi ligt a de Gebietsgwinn wenga de Oanigungsgriag und aufn houa Bevejkarungswochsdum vom 19. und frian 20. Joarhundat.

## De Kine vo Breissn

Anno 1618 war as Herzogdum Breissn mid da Moakgrofschaft Brandnbuag und eanane Nemlända arana Personalunion zamdo worn.

Nochad is 1701 as Herzogdum zum Kinereich Breissn dahom worn.

## Im Netz

* Preußen – Chronik eines deutschen Staates, ARD im "Preußenjahr" 2001 
* Sammlung vo historische Landkoartn
* Der Freistaat Preußen
* Preussenmuseum 
* Spiegel-Special zur Geschichte Preußens vom August 2007

## Beleg
Pang

**Pang** is a Stodtei vo da greisfreien Stod Rosnheim in Obabayern.

Pang is im Joar 760 easchtmois urkundlich unter dem Nama „Pangens“ gsogt worn. Der Nama leitd sie warscheinlich vo aram Herrscha her, der wo *Pao* ghoassn hod und der wo z Nussdorf gherrscht hom muas, weil sie de Woppn vo de Ortschaftn ziemlich ähnlich schaun.

Bis zua Eigmoandung zur Stod Rosnheim 1978 war Pang a eigene Gmoa, de sie bis an 'd Gmoargrenzen zu Koibamoa und Raubling dastreckt hod. Bei dera Eingmoandung hod Pang knapp zwoa Drittl vo da Fläche verloan und is heid de Hoamat vo knapp 3600 Leid (2008).

Häepunkte vom kulturelln Le'm san unta anderm as Panger Voiksfest (siehe auch: Flötzinger Bräu), as Weinfest vo da Oasing, Panger Landjugend des wo jäz Joar stattfind und as Voderdogsfest vom Spoartverein *SV Pang 1950*.

Heid is Pang vor allm duach s Inndoi-Dreiegg bekannt und wega da Umgehungsstrass Panorama-Schwoag.

## Bekannte Leid

* Adolf Heinrich Lier, des war a Landschaftsmaler
* Peter Kent, des is a deitscher Pop-Sänger und Produzent
* Florian Heller, des is a Fuaßboispieler beim FC Ingoistod
Rauschoama Signoiumsetza

Ois **Rauschoama Signoiumsetza** oda **LNB** (vo engl. 'Low Noise Block Converter') wead de Baugruppm vo ana Satellitnempfongsolog gnennt, de wo im Brennpunkt vo ana Paraboiantenn sitzt. Sie setzt de empfangane Frequenz vo beispuisweis 10,7 - 11,75 oda 11,8 - 12,75&nbsp;GHz auf an Frequenzbereich vo 950 - 2150&nbsp;MHz um. Des is nodwenig damid as Signal ibas Koaxialkabe oda neiadings aa mit Fibaoptikkaben zum Empfänga mit an Satellitnreceiver ibatrogn wean ko.

## Aufbau und Funktion

A LNB is a Kombination aus am LNA mid am Block-Umsetza. Is nu a Feedheandl obaud, weads a ois LNBF bezeichnet.

Nachdem in am Paraboispiagl de hofrequenten Mikrowejn vo am geostationären Satellitn bündld woan san, erfuid da LNB de foigndn weidan Aufam beim Empfang:

# As Feedheandl (boarisch: "Heandl", "feed") bstäd aus am metoischn Zylinda oda Konus mid genau bassndn Obmessunga. Es dient da Impedanzobassung und erfuid ois Hoibleitastruktur a a Fuitafunktion gega Fremdeistroiung. Des zum Spiagl zoignde End is bis auf a Schutzkappn aus Kunststoff offa fia de elektromagnetischen Wejn. Am andan End san de Errega da Antennakonstruktion des hoaßt da Ibagang vo Hoibleita auf Streifnleita.
# Fui LNB san in da Log, de Polarisationsmodi da eifoindn Wejn (horizontale, vertikale oda zirkulare Polarisation) zum trenna. In da Ofangszeit vom Satellitnempfang is de Trennung meistns duach mechanische Dravoarichtunga oda Blendn erreicht woan. Seid de 1990er Joa gibts dafia häfig trennte Signoipfod mid entsprechend ogoadnete Dipioantenna.
# Es vastäakt de aufgfangan Signoi und setzt de Frequenz nachm Prinzip vom Ibalogarungsempfänga aufd Zwischenfrequenz (ZF) oba. Des is nodwenid, damid Signoi meglichst valustoam iba noamale Koaxialkabe zum Receiver ibatrogn wean ko. Hochfrequenztechnisch wead de Umsetzung erreicht, indems Emfpangssignoi mid a lokaln Oszillatorfrequenz (LOF) multiplikativ gmischd wead. Typisch is im Lowbandl de Frequenz 9,75&nbsp;GHz und im Highbandl 10,6&nbsp;GHz. Duach de feangsteiade Umschoidung vo da Frequenz kinnan beim soganntn Universal-LNB vaschiedne Satellitn-Frequenzbandl aufm gleichn ZF-Bereich obuid wean. Damid ko praktisch zwischm Lowbandl (moast nua analoge Programme) und am Highbandl (moast digitale Programme) gwechsld wean.

## Im Netz

* LNB-Oatn
* ASTRA Recommendations
Flötzinger Bräu

**Flötzinger Bräu** is a Briwadbrauarei im obaboarischn Rosnheim im Freistaat Bayern. De Brauarei is 1543 grindt woarn und is de oanzige Briwadbrauarei im Raum Rosenheim. Heid is sie im Besitz vo da Familie Steegmüller.

Leid, de wo des Bia gean dringan, song a blos liabevoi 'Franz' oda 'Flöhz' dazua, wenns a Hoibe dringa woin.

Auf'm Rosnheimer Herbstfesd bedreibd de Brauerei auf da Lorettowiesn as grouße Flötzinger Festzelt mid am Plotz fir uma 8.500 Leid. Es gejd ois des gräßte frei aufbaubore Festzejd Europas. Da Bier-Ausstoß liegt pro Joar bei 100.000 Hektolita.

## Biare
De Brauerei braut foigende Biare:
Flötzinger Hell, Oidboarischs Hefewoazn, Oidboarischs Hefewoazn Dunge, 1543er Weißbier naturtriab, Flötzinger Export Dunge, Flötzinger **F**ranz **S**teegmüller (Hells Export), Flötzinger Pils, Flötzinger Cool Pils, Flötzinger Märzn, Flötzinger Heller Boog, Flötzinger leichte Weißn (alkohoi reduzierd), Flötzinger Leichts Hells (alkohoi reduziert), Flötzinger Alkohoifrei, 1543 Russn (Biermischgetränk aus Weißbier und am Grachal), Wiesn Radler (Biermischgetränk aus Bier und am Grachal), Cool Lemon (Biermischdrangl aus Hellem und am Grachal).

Driba naus braut de Brauerei a no as Bierbichler Weißbier ei, wo s Rezept noch da Aufgabe vo da Bierbichler Weißbierbrauerei Rosenheim erworm hod. Es werd aber heid no in de Bierbichler Flaschen und Dragerl vertrim.

Zuasätzlich zu de obm gnannten Sortn wern im Laufe vom Joar no a bar saisonale Spezialitäten eibraut:

Josefi Bock (Dunkla Bock, dea wo oiwai zua Stoakbierzeid oboten werd), Mai Bock (im Mai hoid nochad), Wiesn Märzen (Märzenbier, a grod fias Rosenheimer Herbstfest am End vom August/Anfang vom September), Weihnachtsbier (Exportbier zur Weihnachtszeit), Weihnachtsbock (Heller Bock zur Weihnachtszeit).

## Wossa und Kracherl
De Flötzinger Brauerei produziat a de foigendn Wossa und Kracherl:

Mineralwossa, Zitronenlimonad, Orangenlimonad, Cola Mix, American Cola, Apfelschorle, Diät Zitronenlimonad, Diät Orangenlimonad, Diät Grapefruitlimonad.

## Im Nez
* Hoamseitn vo Flötzinger Bräu
Multifeed

Ois **Multifeed** (oda schuinde Olagn) wean Satellitnempfangsolagn bezeichnet, de aus oam Spiagl, a Multifeedhoidarung und mindestens 2 LNB bstengan.

Mid soiche Hoidarungen iss meglich, zwoa oda mera Satellitn (z. B. Astra 19,2° Ost und Hotbird 13° Ost) zum empfanga. Fia jedn Satellitn wead a extra LNB benetigt. Zua Befestigung wean speziäe Hoidarungen brauchd, de wo voan am Empfangsoam obrochd wean, und de LNBs aufneman. Da Obstand zwischn de LNBs muas entsprechend an Satellitnobstand bemessn wean. Fian Empfang vo nua 2 Satellitn gibts speziäe Monoblock-LNBs, dea wo 2 Heandl hod und scho direkt mid am exakten Obstand (z. B. 3° oda 6°) baud wead. Meistns is in dene scho a Multischoida eibaud, dass direkt de Receiver ogschloßn wean kinnan.

## Schoidung zwischn de Satellitn
Zum umschoidn zwischen de Satellitn wead bei noamale LNBs a DiSEqC-Umschoida brauchd. Bei Quattro-LNB wean sognannte Multischoida brauchd, bei Monoblock-LNBs is dea noamal scho eibaud. Friara is stattm DiSEqC-Umschoida a a 22-kHz-Umschoida vawendt woan. Des Signoi wead heid bei digitale Olagn füa de High/Lowbandl-Umschoidung vawendt, weswegn do DiSEqC fia Multifeed nodwenig is.

## Signoivaluste
Multifeedspiagl ham imma an Nochteil zu oanzln installierte LNB auf extra Spiagl. Bei Multifeed is imma mindestens oa LNB ned im Brennpunkt sondan ko nua schuind empfanga. Des fiad zwangsweis zua am leichtn Valust da Empfangsleistung. Nomalaweis wead, soweid meglich, da leistungsschwächane Satellit ofokussiad, und da stäakane wead schuind empfanga. In Middleiropa funktioniert noamalweis a Installation mid am Spiagl aufn Hotbird 13° Ost ausgrichd und da zwoate LNB aufn Astra 19,2° Ost schuind, mid am mindestens 60&nbsp;cm groaßn Spiagl, rechd guad.

## Schausd a
* Paraboiantenn (TV)
* Rauschoama Signoiumsetza; LNB
Main (Begriffsklearung)

Da Nam **Main**, **main** bezeichnd:

* an Fluss in Bayern, schau: Moa,
* an Fluss in da kanadischn Provinz Neufundland und Labrador, schau: Main River
* an Nemfluss vom Anadyr im Autonomen Kroas vo de Tschuktschn, Russland, schau: Main (Anadyr)
* an Mondkrata, schau: Main (Mondkrata)
* a US-amerikanische Schauspuarin (1890–1975), schau: Marjorie Main.

**[[Ma'in]]** woa a Kinereich vo de Minäer im Jemen seit'm 6. Joarhundad v.&nbsp;Kr.

* *main(…)*, Funktion fia'n Eihsprungspunkt
August Frommer

**August Frommer** (* 17. Novemba 1922 in Wasserburg am Inn; † 28. Oktober 2003 in Wasserburg am Inn).

Da Frommer wor a exzentrischa Forscha. Ea hod si scho ois kloana Bua in den Kopf gsetzt, de perfekte Maschien z'baun, a Perpetuum Mobile, a Maschien de amoi angstessn ewig laaft. Ohne wissnschoftliche Ausbuidung hod ea bis zu seim Toud, Tog fia Tog dran gorwat und nia aafgem.

Da August Frommer is duach den Fuim “Jenseits der Ferne” vo Johannes Kaltenhauser und Florian Vogel bekannt worn. Da Fuim is 2002 mit'n *Deutschen Kurzfilmpreis* und dem Starter Filmpreis der Stadt München auszeichnet worn.

## Beleg
DiSEqC

**DiSEqC** [daɪˈsɛk] (Digital Satellite Equipment Control) wead de digitale Steiasignoitechnik fia Satellitn-Empfangsologn gnennt. DiSEqC-Steiasignoi ermeglicht gegniba 14/18 Volt- und 22&nbsp;kHz-Steiasignoi an eaweitatn Funktionsumfang und a ogstrebte Vasoagungsspannung vo 12 Voit fia LNB.

DiSEqC is a offana, lizenzfreia Industriestandard.

## Im Netz
* DiSEqC-Spezifikationa bei Eutelsat
* DiSEqC fia Technika (PDF-Dokument; 653 kB)
* Ifos dazua
Millim

**Millim** (arabisch: ; Meazoih.: ; kimmt vum lateinischn Woat fia „Tausnd“, *mille*) is d'Bezeichnung vu ana Wearungsuntereinheit in mearare arabischsprochiger Lända. Heid san Millim owa netta nu in Tunesien ois Tausndstl vu am Dinar im Umlauf.

## de tunesischn Millim

In Tunesien san de Millim (auf fraunzösisch *Millimes*) am 18. Oktoba 1958 eigfüahd woan und san 1960 zum easchtn Moi ois Münzn zu 1, 2, 5, 10, 20, 50 und 100 Millim außabrocht woan. De Münzn im Weat von 500 Millim (ob 1968 prägt) trong d'Weataungob *½ Dinar*.

## Ehemolige Millim-Wearungen

### Ägyptn und d'Vareinigte Arabische Republik
Ägyptische *Millim* (englisch *Millieme*) bezeichnan s'Tausndstl vu am ägyptischn Pfund, wos außadem a Zehntl vu am Piasta (). Früher san de Millieme-Münzn weid vabreitet gwen, heid sans owa nimma im Umlauf.

Eigfüahd woan hans bei da Wearungsreform 1916 und san unta'm Hussein Kamil aa in dem Joa s'easchte Moi ois Münzn in'dn Umlauf gem woan. D'letzte Millieme-Münzn, a 10-Milliemes-FAO-Ausgob, is 1980 prägt woan. Bis dohi san in vaschiedene Ausgobm Münzn mid de Nennweate ½, 1, 2, 2½, 5 und 10 Milliemes gmocht woan. In da Zeit, in dea Syrien und Ägyptn d'Vareinigte Arabische Republik büit hom, haum si beide Lända eana oide Wearung ghoitn, oiso aa Ägyptn de Milliemes.

### Libyen

1951, wia Libyen unobhängig woan is, hod ma s'libysche Pfund eigfüahd und des in 100 Piasta/Qirsch und 1000 Millim (*Millieme*) untateud. A easchte Serie Millim-Münzn (1, 2 und 5 Millim) mi'm Gfris vum Idris im I. is 1952 außakemma, a zweite (1, 5, 10, 20, 50 und 100 Millim) im 65a-Joa. Wia da Muammar al-Gaddafi Stootsowahaupt woan is, is d'Wearung umbnamslt woan, wesweng ma heid s'Tausndstl vum Dinar offiziöi Dirham nennd.

### Sudan

Ähnli wia in Ägyptn san aa im Sudan de  Millim-Münzen (*Millieme*) aus'm Umlauf kemma, weus quasi nix mea weat woan. A Millim woa a Tausndstl vum sudanesischn Pfund, oiso a Zehntl vu am Qirsch. 1956 sans s'easchte Moi heagstöid woan, de letztn Serien san 1971 (1- und 2-Millim-Münzn), 1980 (10 Millim) und 1983 (5 Millim) prägt woan. Da im 92a-Joa eigfüahde Dinar is glei goa ned untateud gwen, s' 2007 außabrochte neiche Pfund is netta in 100 Qirsch/Piaster untateud.

## Ähnliche Wearungsuntaeinheitn

* Da tausndste Teu vu am US-Dollar hoaßt offiziöi *Mill*; Mill-Münzn hods owa nia gem sondan netta Weatmarkn.
* In mearare (zum Teu ehemolige) britische Kolonialgebiete hod da tausndste Teu vu da Wäarung *Mil*:
** In Palästina san vu 1927 bis 1947 Mil-Münzn () im Weat von 1, 2, 5, 10, 20, 50 und 100 Mils prägt woan. 1948 und 1949, bevoa auf Lirah und Prutah umgstöid woan is, hod Israel 25-Mils-Münzen aus Aluminium außagem.
** Noch da Umstellung auf a Dezimalwearung woan de Mils aa in Züpan vu 1955 bis 1982 d'Untaeinheit vum Pfund 
** Da tausndste Teu vu da Maltesischn Lira hod emfois *Mil* ghoaßn. Münzn im Wert vu 2, 3 und 5 Mil san zwischn 1972 und 1982 prägt woan.

## Quöin
* 2001 Standard Catalog of World Coins. 28th edition ISBN 978-0873418843
Kamma (Traunstoa)

**Kamma** (hoachdeitsch:*Kammer*) is a Ortschaft mit um de 1500 Einwohna im obaboarischen Landkreis Traunstoa und Sitz vo a katholischen Pfarrgmoa. Kammer is a Teil vo da Stod Traunstoa.

## Gschichte
790 is Kamma und Umgebung as easchte moi ind da Soizburga Urkundn Notitia Arnonis erwähnt worn. Es san 80 abgabepflichtige Romanen an da Traun erwähnt worn.
Romanische Bevölkerung kon ma für de Orte Litzlwoicha, Traunwoicha, Woichnberg, Roitwoicha, Kamma, Obawoicha und Katzwoich onehma. Im Middloida war Kamma a Amt vom Landgrichd Traunstoa. Zu dem Amt ham de Hauptmannschaftn Berg, Traunwoicha, Pierling; Rennboch, Thunstettn, Kamma und Weissnkira ghert. 1805 hams Kamma zu a eignen Pfarrei erhom. 1818 is vo a Hauptmannschaft in a politische Gmoa umgwandld woan. 1972 is Kamma zur Stod Traunstoa eigmoad worn.

## Sehnswiadigkeiten
*Pfarrkira
*ehm. Schlosshügel

## Persönlichkeiten
*Balthasar Permoser *(* 13. August 1651 in Kamma; † 18. Feba 1732 in Dresden)*, oana vo de bedeidndsn Bildhauer vom Barock.

## Weiteres
Ausserdem hod Kamma  a eigne Pfarrjugend, an Sportverein DJK Kammer und an GTEV Eschenwoid Renboch
Tramhappert

**tramhappert, aa dramhappad**, haaßt amoi vaschlofn, vadramt owa aa damisch, danem, duachanand.

Des Wort kummt vo *Tram (Traum)* und *Hapt (Haupt)*, dazua no de Endung *-ert* fia a Eignschoftswort.

## Beispü
A Chirurg deaf ned tramhappert sein, sondan muass bei seine Hockn aufpassn wia a Haftlmocha.
Pfäizan

**Pfäizan** is a Kartnspui für 2 bis 3 Spuia, wo s drum geht am meisten Stich zu macha.

Fias Pfäizan san Schafkopfkartn notwendig. Am Ofang griagt a jeda 10 Kartn. Dea wo zeascht Kartn griagt muas zeascht rausleng. Ma ko mid oane hejern Kartn fo da selbn Farb stecha oda fo ana bestimmdn andan, de wo nem da Farb vo da glegtn Kartn ligt. Dazua gult man braucht a hejare oda a gleich hohe Kartn vo da jewalign Farb.

Es guit: Gras sticht Herz, Herz sticht Oachl, Oachl sticht Schejn, Schejn sticht Gras. Oiso rechts umma:

Es sticht nua de direkt stechande Kartn. Sunst sticht de untasde Kartn.

Es guit de Stichreinfoige: Sau, Kine, Oba, Unta, 10, 9, 8, 7.

## Schau aa
* Grasoberln
* Zwigga
* Wattn
* Wallachan
Landkroas Dillingen an da Donau

Da **Landkroas Dillingen an da Donau** (amtli: **Landkreis Dillingen a.d.Donau**) is a Landkroas im Nordn vom bayrischn Regiarungsbeziak Schwoom. Nachbarkroas san im Nordn da Landkroas Donau-Rias, im Ostn und Siidostn da Landkroas Augschburg, im Siidwestn da Landkroas Günzburg und im Westn da baden-württembergische Landkroas Heidenheim.

## Städt und Gmoana

* Aislingen
* Bachhagel
* Bächingen an da Brenz
* Binswangen
* Bissingen
* Blindham
* Buttenwiasn
* Dillingen an da Donau
* Finningen
* Glött
* Gundelfingen an da Donau
* Haunsham
* Höchstädt an da Donau
* Holzheim
* Laugna
* Lauingen
* Lutzingen
* Medlingen
* Mödingen
* Schwenningen
* Syrgenstoa
* Villenboch
* Wertingen
* Wittislingen
* Ziertham
* Zöschingen
* Zusamaltham

## Im Netz

* Hoamseitn vum Landkroas
*
Landkroas Donau-Rias

Da **Landkroas Donau-Rias** (amtle: **Landkreis Donau-Ries**) liegd im bayrischn Regiarungsbeziak Schwaben. In dera Gengd wead haptsächli Schwobisch gredd, nua im Ostn a weng Boarisch und im Noadn aa Fränkisch.

## Städt und Gmoana

* Alerham
* Amerdingen
* Asboch-Bäumenham
* Auhausn
* Buachdorf
* Daiting
* Deiningen
* Doanaweat
* Ederham
* Ehingen am Rias
* Forham
* Fremdingen
* Fünfstettn
* Genderkinga
* Hainsfarth
* Harburg
* Hohenaltham
* Huisi
* Huiza
* Kaisham
* Maihingen
* Marktoffingen
* Marxha
* Megesham
* Mertingen
* Minschda am Leech
* Mönchsdeggingen
* Monham
* Möttingen
* Munningen
* Niedaschönafeld
* Nördlingen
* Obandorf am Lech
* Oettingen in Bayern
* Otting
* Reimlingen
* Roa am Leech
* Rögling
* Tagmersham
* Tapfham
* Wallerstoa
* Wechingen
* Wemding

## Schau aa

* Nördlinga Rias

## Im Netz

* Hoamseitn vum Landkroas
*
Landkroas Eichstätt

Da **Landkroas Eichstätt** (amtli: **Landkreis Eichstätt**) is a Landkroas im aißastn Noadn vom boarischn Regierungsbeziak Obabayern. De Gengad liegt in am Iwagangsgebiet zwischn am middl- und am nordboarischn Sprochraum.

## Gschicht
Den Landkreis Eichstätt, wia ma’n heit kennt, hod’s 1972 gebn, wia ma’n damaligen Landkreis Eichstätt zammolegt hod mit Deite vo de aufg’lösten Landkreise Ingolstadt, Beilngries, Riedenburg und Hilpoltstein. 

D’Stadt Eichstätt hod dedo ihren Status as kreisfreie Stodt verliert und is de Haubtstodt vom neien Landkreis worn. Heit hod da Landkreis Eichstätt guade wirtschaftliche Strukturen. D’Arbeitslosenquote is bloß fia 1,2 % (Stand Juni 2011). 

## Städt und Gmoana

* Adlschlag
* Beilngrias
* Böhmfeld
* Buxham
* Denkadorf
* Diding
* Doischda
* Eichstätt
* Eitensham
* Goamascham
* Großmehring
* Hepberg
* Hitzhofa
* Kinding
* Kipfaberg
* Keesching
* Lenting
* Mindlstettn
* Mörnsham
* Nassenfels
* Obadolling
* Oidmannstoa
* Öwe
* Pförring
* Pollenfeld
* Schernfeld
* Stammham
* Woiting
* Wellham
* Wettstettn

## Im Netz
* Hoamseitn vum Landkroas
*
Landkroas Erlanga-Hächstodt

Da **Landkroas Erlanga-Hächstodt** (amtle: **Landkreis Erlangen-Höchstadt**) liegd im Noadn vom bayrischn Regiarungsbeziak Middlfrankn. Da Verwoitungssitz, de kroasfreie Stod Erlanga, rogd vo Sidn ins Kroasgebiet nei.

Des Kroasgebiet umfossd's Middlfränkische Beckn mid ausdehnde Kiefanwäida. In dera Gengad wead ned boarisch, sondan fränkisch gredd.

## Städt und Gmoana
* Adlsdorf
* Aurachdoi
* Baiersdorf
* Bubenreith
* Buckenhof
* Eckendoi
* Gremsdorf
* Groaßnseeboch
* Hemhofa
* Heroldsberg
* Herzogenaurach
* Heßdorf
* Höchstodt an da Aisch
* Kalchreith
* Lonnerstodt
* Marloffstoa
* Möhrendorf
* Mühlhausn
* Obareichenboch
* Röttenboch
* Spardorf
* Uttenreith
* Vestenbergsgreuth
* Wachenroth
* Weisendorf

## Im Netz
*
Landkroas Fürth

Da **Landkroas Fürth** (amtli: **Landkreis Fürth**) liegt im bayrischn Regierungsbeziak Middlfrankn. Verwoitungssitz is Zirndorf, net de kroasfreie Stod Fürth. In dera Gengad werd fränkisch gredt.

## Städt und Gmoana
* Ammerndorf
* Cadolzburg
* Groaßhabersdorf
* Langenzenn
* Oberasbach
* Obamichelboch
* Puschendorf
* Roßtal
* Seukendorf
* Stein
* Tuchenbach
* Veitsbronn
* Wilhermsdorf
* Zirndorf

## Politik
Vo 1990 bis 2008 war de Gabriele Pauli Landrätin (seit am 21. Novemba 2007 parteilos, davoa CSU). Sie is ois Kritikerin vom Edmund Stoiber bundesweit bekannt worn. Seit da Woi 2008 is da Matthias Dießl vo da CSU Landrat.

## Im Netz

* Hoamseitn vum Landkroas
*
Landkroas Forchheim

Da **Landkroas Forchheim** (amtle: **Landkreis Forchheim**) liegd im bayrischn Regiarungsbeziak Obafrankn. Ea ghead za da Region Obafrankn. In dera Gengd wead ned boarisch, sondan fränkisch gredd.

## Eadkunde

A großa Tei van Landkroas liegd in da Fränkischn Schweiz. Nochboakroas san: im Noadn da Bamberg, im Noadostn und Ostn da Bareid, im Sidostn da Niamberga Land und im Sidn und Westn da Erlanga-Hächstodt. Vui Eihwohna aus da Stod und'm Landkroas Forchheim pendln zan Oabatn noch Erlanga.

## Städt und Gmoana

* Dormitz
* Ebermannstod
* Effeltrich
* Eggolsham
* Egloffstoa
* Forchheim
* Gößweinstoa
* Gräfnbeag
* Hallerndoaf
* Hausen
* Heroldsboch
* Hetzles
* Hiltpoltstoa
* Igensdoaf
* Kiachehrenboch
* Kloasendelboch
* Kunreith
* Langensendelboch
* Leitenboch
* Neinkira am Brand
* Obatruboch
* Pinzbeag
* Poxdoaf
* Pretzfejd
* Untaloanleiter
* Weilersboch
* Weißenohe
* Wiesenttoi
* Wiesnthau

## Im Netz
* Hoamseitn van Landkroas
* 
* Hoamseitn van Tourismus Fränkische Schweiz
Landkroas Günzburg

Da **Landkroas Günzburg** (amtli: **Landkreis Günzburg**) liegt im bayrischn Regierungsbeziak Schwoom. In dera Gengad werd net boarisch, sondern schwäbisch gredt. Nochboalandkroas san im Nordn Dillingen, im Ostn Augschburg, im Sidn da Untaallgai, im Westn da Nei-Ulm und im Nordwestn de baden-württembergischn Landkroas Alb-Donau-Kroas und Heidenheim.

## Städte und Gmoana

* Aichen
* Aletshausn
* Balzhausn
* Biberdoi
* Breitenthal
* Bubesham
* Burgau
* Burtenboch
* Deisenhausn
* Dürrlauingen
* Ebershausn
* Ellzee
* Gundremmingen
* Günzburg
* Ichenhausn
* Jettingen-Scheppach
* Kammeldoi
* Kötz
* Krumboch
* Landensberg
* Leipham
* Münsterhausn
* Neiburg an da Kammel
* Offingen
* Rettenboch
* Röfingen
* Thannhausn
* Ursberg
* Waltenhausn
* Wiesnboch
* Winterboch
* Woidstettn
* Ziametshausn

## Im Netz
* Hoamseitn vum Landkroas
* Burgeninventar – Vazeichnis vo de Burgn und Schlössa im Landkroas
*
Landkroas Haßberge

Da **Landkroas Haßberge** (amtli: **Landkreis Haßberge**) is da estlichsde Landkroas vom bayrischn Regiarungsbeziak Untafrankn. In dera Gengd wead ned boarisch, sondan fränkisch gredd. Nochboalandkroas san: im Noadn Rhön-Grabfeld und da thüringische Landkroas Hildburghausen, im Noadostn Coburg, im Ostn und Sidn da Bamberg und im Westn da Schweinfurt. Sein Nam hod da Landkroas vom Middlgebiagszug Haßberge, dea zu große Tei afm Kroasgebiet liegd. Vawoitungssitz is Haßfurt.

## Städt und Gmoana
* Aidhausn
* Breitbrunn
* Bundorf
* Burgpreppach
* Ebelsboch
* Ebern
* Eltmann
* Gädham
* Haßfurt
* Hofham in Untafrankn
* Kenigsberg in Bayern
* Kirchlauter
* Knetzgau
* Maroldsweisach
* Obaaurach
* Pfarrweisach
* Rauhenebrach
* Rentweinsdorf
* Riadboch
* Sand am Main
* Stettfeld
* Theres
* Untamerzboch
* Wonfurt
* Zeil am Main

## Im Netz
* Hoamseitn vum Landkroas
*
Landkroas Hof

Da **Landkroas Hof** (amtli: **Landkreis Hof**) liegt im Nordostn vom Regierungsbezirk Obafrankn in Bayern. Kroassitz is de Stod Hof, de sejm aba net zum Landkroas ghert. In dera Gengad werd vo de Einheimischn fränkisch gredt. Es lem aba aa vei Obapfäiza im Landkroas, so daß ma scho äftas amoi boarisch hert.

## Städt und Gmoana
* Bad Steben
* Berg
* Döhlau
* Feilitzsch
* Gattendorf
* Geroldsgrün
* Helmbrechts
* Issigau
* Köditz
* Konradsreith
* Leipoldsgrün
* Lichtenberg
* Münchberg
* Naila
* Obakotzau
* Regnitzlosau
* Rehau
* Schauenstoa
* Schwarzenboch am Woid
* Schwarzenboch an da Saale
* Selbitz
* Sparneck
* Stammboch
* Töpen
* Trogen
* Weißdorf
* Zell im Fichtelgebirge

## Im Netz
* Hoamseitn vum Landkroas
*
Landkroas Kronach

Da **Landkroas Kronach** (amtli: **Landkreis Kronach**) is da neadlichsde Landkroas vom Regiarungsbeziak Obafrankn in Bayern. Nochboalandkroas san: im Noadn da thüringische Landkroas Saalfeld-Rudolstadt, im Noadostn da emfois thüringische Saale-Orla-Kroas, im Ostn da Landkroas Hof, im Sidn da Landkroas Kulmbach und da Landkroas Lichtenfels, im Sidwestn da Landkroas Coburg und im Westn da thüringische Landkroas Sonneberg. Da Landkroas Kronach ghead zua Region Franggn. In dera Gengad wead fränkisch gredd. Im Noadn on da Grenz zu Thüringen gibds aa a boar Oatschoftn, in dene de sidostthüringische Mundoat voaherrschd.

## Städt und Gmoana
* Kronach
* Küps
* Ludwigsstodt
* Marktrodach
* Mitwitz
* Nordhalben
* Pressig
* Reichenbach
* Schneckenlohe
* Stoaboch am Woid
* Stoawiesn
* Stockham
* Tettau
* Teuschnitz
* Tschirn
* Wallenfels
* Weißenbrunn
* Wilhelmsthal

## Im Netz
* Hoamseitn vum Landkroas
*
Landkroas Kulmbach

Da **Landkroas Kulmbach** (amtle: **Landkreis Kulmbach**) liegd in da Middn vom Regiarungsbeziak Obafrankn in Bayern. Nochboalandkroas san: im Noadn: Kronach und Hof, im Ostn und Sidn da Bareid und im Westn da Lichtenfels. Da Landkroas Kulmbach ghead zua Region Frankn. In dera Gengad wead ned boarisch, sondan fränkisch gredd.

## Städt und Gmoana
* Grafengehaig
* Guttenberg
* Harsdorf
* Himmelkron
* Kasendorf
* Ködnitz
* Kulmbach
* Kupferberg
* Ludwigschorgast
* Mainleus
* Marktleugast
* Marktschorgast
* Neidrossenfeld
* Neienmarkt
* Presseck
* Rugendorf
* Stodstoanach
* Thurnau
* Trebgast
* Untastoanach
* Wirsberg
* Wonsees

## Im Netz
* Hoamseitn vum Landkroas
* 
* A Rundgang durch de Archäologie vom Kulmbacher Land im Landschaftsmuseum Obermain
Landkroas Landsberg am Lech

Da **Landkroas Landsberg am Lech** (amtli: **Landkreis Landsberg am Lech**) liegt im Westn vom bayrischn Regiarungsbeziak Obabayern. Nochboalandkroas san im Noadn da Landkroas Aichach-Friedberg, im Noadostn da Landkroas Fiarstnfoidbruck, im Ostn da Landkroas Starnberg, im Sidn da Landkroas Weilheim-Schogau und im Westn de Regiarungsbeziak bayrisch-schwobischn Landkroas Landkroas Ostallgai und Augschburg. In dera Gengad liegt de boarisch-alemannische Sprochgrenz. Innahoib vo a baar Kilometa san oft deitliche Untaschied im ärtlichn Dialekt ausz'mocha.

## Städt und Gmoana
* Apfedorf
* Benzing
* Denklingen
* Diaßn am Ammasä
* Eching am Ammasä
* Egling an da Paar
* Eresing
* Finning
* Fuchsdoi
* Gejtndoaf
* Greifnbeag
* Hofstedn
* Hurlach
* Igling
* Kaufaring
* Kinsau
* Landsberg am Lech
* Obameitingen
* Prittriching (Buaching)
* Pürgen
* Reichling
* Rott
* Schairing
* Schondoaf am Ammasä
* Schwifting
* Thaining
* Untadiaßn
* Utting am Ammasä
* Vilgertshofa
* Weil
* Windach

## Biacha
* Bernhard Müller-Hahl: Heimatbuch Stadt- und Landkreis Landsberg a.Lech
* Bernhard Müller-Hahl: Landsberg a.Lech - Sagen und Legenden zwischen Lech und Ammersee

## Im Netz
* Hoamseitn vum Landkroas
* No mea üban Landkroas Landsberg am Lech
*
Landkroas Lichtenfels

Da **Landkroas Lichtenfels** (amtli: **Landkreis Lichtenfels**) liegt im Westn vom Regierungsbeziak Obafrankn in Bayern. Nachbarlandkreis san im Westn und Nordn da Landkroas Coburg, im Nordostn da Landkroas Kronach, im Ostn da Landkroas Kulmbach, im Siidostn der Landkroas Bareid und im Südn da Landkroas Bamberg. Da Landkroas Lichtenfels ghert zua Region Frankn. In dera Gengad werd net boarisch, sondern fränkisch gredt.

## Städt und Gmoana
* Burgkunstodt
* Ebensfeld
* Hochstodt am Main
* Lichtenfels
* Marktgraitz
* Marktzeuln
* Michelau in Obafrankn 
* Oidnkunstodt
* Redwitz an da Rodach
* Staffestoa
* Weismain

## Im Netz
* Hoamseitn vum Landkroas
*
Landkroas Lindau (Bodensee)

Da **Landkroas Lindau (Bodensee)** (amtli: **Landkreis Lindau (Bodensee**) liegt im Siidwestn vom bayrischen  Schwobm. Nachbarlandkroas san im Nordn de baden-württembergischn Landkroas Bodenseekreis und Ravensburg, im Ostn da Landkroas Oberallgai und im Südn s östareichische Bundesland Vorarlberg. Da Landkroas hot im Siidwestn a natirliche Grenz am Ufa vom Bodensee, an der de Kroasstod Lindau auf a Insl im See liegt. In dera Gengad werd net boarisch, sundan alemannisch bzw. schwäbisch gredt.

## Städt und Gmoana

* Bodolz
* Gestratz
* Grünenboch
* Heimenkirch
* Hergatz
* Hergensweiler
* Lindau (Bodensee)
* Lindenberg im Allgai
* Maierhöfen
* Nonnenhorn
* Obareite
* Opfenboch
* Röthenboch (Allgai)
* Scheidegg
* Sigmarszell
* Stiefenhofa
* Wassaburg (Bodensee)
* Weiler-Simmerberg
* Weißensberg

## Drucksocha

* *Der Landkreis Lindau* - 1956 von Gruber, Anton - Verl. d. Heimatpflegers von Schwaben; ISBN B0000BITRD
* *Unser Landkreis. Lindau, Bodensee* - 1969 von Günther U. Müller und Emil Kroher; ISBN B0000BTVK6
* *Landkreis Lindau, Bd 6* - 1973 von Heinrich Löffler; ISBN 3-7696-9889-4
* *Der Landkreis Lindau. Landschaft, Geschichte, Kunst.* - 1982 von Hugo Schnell; ISBN 3-7954-0569-6
* *Daheim im Landkreis Lindau* - 1994; ISBN 3-7977-0281-7

## Im Netz
* Hoamseitn vum Landkroas
* 
* Tourismus-Website
Landkroas Kelheim

Da **Landkroas Kelheim** (amtli: **Landkreis Kelheim**) is da westlichste Landkroas vom bayrischen Regiarungsbeziak Niedabayern. Nochboarlandkroas sand im Noadn und Ostn Rengschburg, im Siidostn da Landshuad, im Siidn da Freising, im Westn Pfafhofa an da Uim und Eichstätt und im Noadwestn Neimoakt. In dera Gengad werd boarisch gredt.

## Städt und Gmoana

* Omschberg
* Oaglsboch
* Attenhof
* Bad Abbach
* Biburg
* Deing
* Ejsndarf
* Essing
* Hausen
* Herrngiersdorf
* Ihrlerstoa
* Kelheim
* Kiadarf
* Langquaid
* Moaburg
* Neistod an da Doana 
* Painten
* Rianbuach
* Rohr in Niedabayern
* Saal an da Donau
* Simbuag
* Droa
* Voikaschwand
* Wuidenberg

## Im Netz

* Hoamseitn vum Landkroas
*
Landkroas Kitzingen

Da **Landkroas Kitzingen** (amtli: **Landkreis Kitzingen**) liegt im Siidostn vom bayrischen Regiarungsbeziak Untafrankn estlich vo Wiazburg. In dera Gengad werd net boarisch, sondern fränkisch gredt.

## Städt und Gmoana
* Abtswind
* Albertshofa
* Bieblriad
* Buachbrunn
* Castell
* Dettelboch
* Geiselwind
* Groaßlangheim
* Iphofa
* Kitzingen
* Kloalangheim
* Mainbernheim
* Mainstockheim
* Markt Einersheim
* Marktbreit
* Marktsteft
* Martinsheim
* Nordheim am Main
* Obanbreit
* Prichsenstodt
* Rödlsee
* Rüdenhausn
* Schwarzach am Main
* Segnitz
* Seinsham
* Sulzfeld am Main
* Summaach
* Volkach
* Wiesnbronn
* Wiesntheid
* Willanzheim

## Im Netz
* Hoamseitn vum Landkros
*
Landkroas Rhön-Grabfeld

Da **Landkroas Rhön-Grabfeld** (amtli: **Landkreis Rhön-Grabfeld**) is da neadlichste Landkroas in Bayern. Er liegt im Regierungsbeziak Untafrankn. Vawoitungssitz is Bad Neistadt an da Saale. Da Landkroas ghert zua Region Frankn. In dera Gengad werd net boarisch, sondern fränkisch, gnaua Grabfeldisch, gredt.

## Städt und Gmoana
* Aubstodt
* Bad Königshofa im Grabfeld
* Bad Neistodt an da Saale
* Bastham
* Bischofsham an da Rhön
* Burglauer
* Fladungen
* Groaßbardorf
* Groaßeibstodt
* Hausen
* Hendungen
* Herbstodt
* Heustreu
* Höchheim
* Hohenroth
* Hollstodt
* Mellrichstodt
* Mellrichstodt
* Niedalauer
* Nordham vor da Rhön
* Oberelsbach
* Obastreu
* Ostham vor da Rhön
* Rödelmaier
* Saal an da Saale
* Salz (Untafrankn)
* Sandberg
* Schönau an da Brend
* Sondham vor da Rhön
* Stockham
* Strahlungen
* Sulzdorf an da Lederhecke
* Sulzfeld
* Trappstodt
* Unsleben
* Willmars
* Wollboch
* Wülfershausn an da Saale

## Im Netz
* Hoamseitn vum Landkroas
* interaktive Landkroaskoatn vo Rhön-Grabfeld
Landkroas Wiazbuag

Da **Landkroas Wiazbuag** (amtle: **Landkreis Würzburg**) liegd im Sidn van boarischn Regiarungsbeziak Untafrankn. De kroasfreie Stod Wiazbuag is gonz van Landkroas Wiazburg umgem. Da Landkroas Wiazburg ghead za da Region Frankn. In dera Gengd wead ned boarisch, sondan fränkisch gredd.

## Städt und Gmoana

* Altertham
* Aub
* Bergtham
* Bieberehren
* Bütthard
* Eiblstod
* Eisnham
* Eisingen
* Erlabrunn
* Estenfejd
* Fricknhausn am Main
* Gaukönigshofa
* Gelchsham
* Gerbrunn
* Geroldshausn
* Gieblstod
* Greußenham
* Günterslebn
* Hausen ba Wiazbuag
* Helmstod
* Hettstod
* Höchbeag
* Hoizkira
* Kiachham
* Kist
* Kloarindafejd
* Kürnach
* Leinach
* Margetshöchham
* Neibrunn
* Obapleichfejd
* Oxnfuat (dt.: *Ochsenfurt*)
* Prosselsham
* Randersacka
* Reichnbeag
* Remlinga
* Riadenham
* Rimpar
* Rottndoaf
* Röttingen
* Sonderhofa
* Summahausn
* Tauberrettersham
* Theilham
* Thüngersham
* Uettingen
* Untapleichfejd
* Veitshöchham
* Wintahausn

## Beleg


## Im Netz
* Hoamseitn vom Landkroas
Landkroas Wunsiedel im Fichtelgebirge

Da **Landkroas Wunsiedel im Fichtelgebirge** (amtli: **Landkreis Wunsiedel i.Fichtelgebirge**) is a Landkroas im Ostn vom Regiarungsbeziak Obafrankn in Bayern. Nochbaolandkroas san: im Noadn da Landkroas Hof, im Ostn da tschechische Vawoitungsbeziak Karlsbad (Karlovarský kraj), im Sidn vom Landkroas Tirschenreith und im Westn da Landkroas Bareid. Da Landkroas Wunsiedel ghead zua Region Frankn. Gredd wead in dean Londkroas Noadboarisch in Sidostn und Owaostfrenkisch in Noadwestn.

## Städt und Gmoana
* Arzberg
* Bad Alexandersbad
* Höchstädt im Fichtelgebirge
* Hohenberg an da Eger
* Kirchenlamitz
* Marktleuthen
* Marktredwitz
* Nagel
* Röslau
* Schirnding
* Schönwald
* Selb
* Thiersham
* Thierstoa
* Tröstau
* Weißenstodt
* Wunsiedel

## Im Netz
* Hoamseitn vum Landroas